

“АЧИТ АЛХАБЫ” ХК-НЫ ХУВЬЦАА ЭЗЭМШИГЧДИЙН
 ХУРЛЫН ТЭМДЭГЛЭЛ

2014 оны 04 сарын 15өдөр                                                                                                            Өлгий хот

“Ачит Алхабы”ХКомпанийн 2013 оны хувьцаа эзэмшигчдийн ээлжит хурал Баян-Өлгий аймгийн Өлгий суманд 2014 оны 4 дүгээр сарын 15-ны өдрийн 1530 цагт “Мирас” ЗБН-ийн байранд болло. 
Хурлыг тус компаний ТУЗ-ийн дарга Калемханы Серикбай нээж үг хэлэв. Монгол улсын компанийн тухай хууль, санхүүгийн зохицуулах хорооны журам болон бусад холбогдох хууль журмын дагуу компанийн санхүүгийн жилийн хураангуй балансыг “Зууны мэдээ”, “Үнэн” сонинд хэвлүүлэв мөн хурал хуралдуулах тухай зарыг тус сонины 2014 оны 2 дугаар сарын 27-ны, 3 дугаар сарын 14-ний өдрийн дугаарт хэвлүүлэн зарлал хүргэв. Хурлын баримт бичгийг танилцуулж, санал авах ажиллагааг зуучлан гүйцэтгэх гэрээг “Таванбогд” БДК-тай 2014 оны 3 дугаар сарын 10-ны өдөр хийж хамтран ажиллав. Үнэт цаасны төлбөр, тооцоо төвлөрсөн хадгаламжийн төв ХХК-тай үнэт цаасны хадгаламжийн болон үнэт цаастай холбогдолтой төлбөр гүйцэтгэх гэрээ байгуулж 2014 оны 3 дугаар сарын 09-ны өдрөөр тасалбар болгон хувьцаа эзэмшигчдийн дэлгэрэнгүй судалгааг гаргуулж ажилласан тухай танилцуулж хуурлыг нээв.
Тус ээлжит хурлаар доорхи асуудлыг хэлэлцэв. Үүнд:

1. Компанийн 2013 оны үйл ажиллагааны болон санхүүгийн тайлангийн талаарх ТУЗ-ийн гаргасан дүгнэлт,
2. Компанийн шинэчилсэн дүрэм батлах,
3. ТУЗ-ийн гишүүндийг сонгох. 
Тус компанийн нийт 74127 саналын эрхтэй хувьцаа эзэмшигчдээс 71683 ширхэг хувьцаа эзэмшиж буй 4 хуьцаа эзэмшигч К.Нурлан дансны дугаар 25-19007  25827ширхэг хувьцаа, Х. Калимат дансны дугаар 25-52024, 20389 ширхэг хувьцаа,  К.Али дансны дугаар 25-53042, 14430 ширхэг хувьцаа, Ч.Ана дансны дугаар 5-985963, 11037 ширхэг хувьцаа буюу нийт хувьцаа эзэмшигчдийн 96,7 хувь нь орлцов. 

    Хурлын дотоод журмын дагуу Компанийн 2013 оны үйл ажиллагааны болон санхүүгийн тайлангийн талаарх ТУЗ-ийн гаргасан дүгнэлтийг ТУЗ-ийн дарга К.Серикбай танилцуулав.

     Дараагийн асуудлыг буюу Монгол Улсын Компанийн тухай хууль шинэчилэгдсэнтэй холбогдуулан Компанийн дүрмийн шинэчилсэн найруулгыг төслийг компанийн гүйцэтгэх захирал Х.Калимат танилцуулав.

             ТУЗ-ийн гишүүндийг сонгох талаар ТУЗ-ийн нарийн бичгийн дарга Х.Халамхан тайлбар хийж ТУЗ-ийн гишүүдэд нэр дэвшиж буй хүмүүсүүдийг танилцуулав. 

         Дээрхи асуудлуудтай холбоотой ямар нэгэн санал, шүүмжлэл гараагүй учир саналын худсаар дээрх 3 асуудлуудыг шийдвэрлэн санал хураасан болно.

            Нийт ирсэн саналын хуудсыг үндэслэн дараах шийдвэр гаргав:
Тооллогод нийт хувьцаа эзэмшигчдийн 96,7 хувь буюу 71683 ширхэг хувьцаа эзэмшиж буй 4 хуьцаа эзэмшигчдийн саналын хуудас ирсэнээс 4 буюу 100 хувь хүчинтэй байлаа.
Кумулятив аргаар өгөх саналын эрх нийт 645147 саналын хуудсаар 

1. Компанийн 2013 оны үйл ажиллагааны болон санхүүгийн тайлангийн талаарх ТУЗ-ийн гаргасан дүгнэлтийг 100 хувь зөвшөөрсөн ба татгалзсан, түтгэлзсэн санал үгүй байна.
2. Монгол Улсын Компанийн тухай хууль шинэчилэгдсэнтэй холбогдуулан Компанийн дүрмийн шинэчилсэн найруулгын төслийг 100 хувь зөвшөөрсөн ба татгалзсан, түтгэлзсэн санал үгүй байна.
3. ТУЗ-ийн гишүүнд нэр дэвшигчдэд кумулятив аргаар өгсөн санал:  
         

  “Ачит Алхабы” хувьцаат компанийн Төлөөлөн удирдах зөвлөлийн хараат гишүүдэд 
1. Калимат  Ахжархын 11,11 %
2. Халым Калимат      11,11%
3. Калимат Алуа      11,11%
4. Халым Халамхан      11,11%
5. Айдар Тилеухан      11,11%
6. Магау Самиш      11,11%
     “Ачит Алхабы” хувьцаат компанийн Төлөөлөн удирдах зөвлөлийн хараат бус  гишүүдэд
 
1. Азкей Еркеш       11,11%
2. Идан Бахыт      11,11%
3. Салдат Абзал      11,11% нар тус тус санал авч
Төлөөлөн удирдах зөвлөлийн гишүүнээр сонгогдов. 







 Тэмдэглэл хөтөлсөн ................................... Х.Халамхан

 Танилцсан Хурлын дарга ........................ К.Серикбай

